Tatoeba sentences — language code: ber
Mi iɛedda ad yezger iɣzer s yizgaren-is i iḥemmel am tmemmuct n tiṭ-is, izwer-iten i sin yid-sen sdat-s.
Netta mazal ur igir ara iḍarren-is deg waman, lexbar kan gruffɛen-d waman ɣef tikkelt, uɣalen d yiwet n lḥemla tameqqrant.
Lḥemla tuwi izgaren d agessar, kkaten-ten waman iluɣen seg ublaḍ ɣer wayeḍ.
La ttwaliɣ tettiḍ tanfalit-nni yeqqaren : Ɣli-d ay adrar fell-i. Terriḍ-tt : Ad qqimeɣ ay adrar fell-ak.
Ti d tifeɣwa n bellili; liqa-nsent tettuɣal d llazuq i d-ntekkes.
Ad ak-tt-in-rreɣ kan i kečč imi i iyi-tt-id-tuzneḍ.
Mi d-yuki yufa-d iman-is deg ussu n texxamt-is.
Cwiṭ cwiṭ, yettuɣal-it-id leɛqel-is.
Mi yerked dayen, iruḥ uqerruy-is deg ttxamim.
Ad tt-isuffeɣ Rebbi ɣer lxir.
Azekka lǧemɛa ad d-iliɣ deg tmurt.
Azekka lǧemɛa ad d-tiliḍ deg tmurt.
Azekka lǧemɛa ad d-yili deg tmurt.
Azekka lǧemɛa ad d-tili deg tmurt.
Win iruḥen iwujeh d amezwaru d Mesɛud.
Tin iruḥen twujeh d tamezwarut d Messaɛd.
Yella kra n diri i yeḍran i twacult-iw.
Yella kra ur nessefraḥ i yeḍran i twacult-iw.
Zrin seṭṭac n yiseggasen ur d-yemmekta imawlan almi yurga tayuga-s n yizgaren yuwi-tt wasif.
Azekka-nni n lǧemɛa, issers iḍarren-is deg unafag « Ɛebban Remḍan » n Bgayet.
Mi yella daxel n usafag yekcem deg yiwen uxemmem ur nesɛi taleqqaɛt.
Tebra i wallen-is teffeɣ.
Brant i wallen-nsent ffɣent.
yedla ɣef merra akud i yezrin fell-as, segmi yebda iceffu almi d tura.
Yedla ɣef Ɛacur agrud, Ɛacur anelmad, Ɛacur ameksa, Ɛacur anubi yebdan yettisinen tayri, Ɛacur akerraz yebdan yettissinen leɛtab n tudert.
Mi d-yuweḍ ɣer tallit-nni n Ɛacur isli iger-d nnehta s wurfan.
Yeqqim yettezzem deg yiman-is am uwtul aɛezzuni.
Yettezzem deg yiman-is ɣef teqcict n medden i yeǧǧa teqqim iman-is azal n seṭṭac n yiseggasen,
Yeɛdem temẓi-s i inesren war zzhu d win i tuɣ.
Tuɣ-it ad tt-iwanes deg tudert-is, taggara yeǧǧa-tt gar rebɛa n leḥyuḍ treqq am tcemmaɛt.
Netta deg tmurt n Fransa acemma ur t-ixuss imi yuɣal amzun d arumi, ahat tilawin akk n Fransa ines.
Almi d tura i d-indekwal iɣurr taqcit ur nuklal.
D acu n wudem ara as-yessken mi ara tt-yemlil ?
D acu n wudem ara as-tessken mi ara t-temlil ?
Nndama yendem yiwen ur yezmir ad tt-yektil deg wakken meqqert.
I mmi-s yuɣalen d argaz i yeǧǧa mebla baba-s segmi d-ilul ar ass-a ?
Amek ara t-immager ?
Amek ara tt-immager ?
Amek ara ten-immager ?
Amek ara tent-immager ?
Amek ara kem-in-immager ?
Amek ara k-in-immager ?
Amek ara ken-in-immager ?
Amek ara kent-in-immager ?
Amek ara iyi-d-immager ?
Amek ara aɣ-d-immager ?
Wissen ma ad t-id-ilaɛi akk ?
Wissen ma ad t-id-tlaɛi akk ?
Wissen ma ad t-id-laɛin akk ?
Wissen ma ad t-id-laɛint akk ?
Yefka-as lḥeqq ma yella iḥcem-it-id, ma yugi ad t-iwali.
Mi akken i t-isteḥq, ur t-id-yufi ara sdat-s am tizziwin-is yesɛan ibabaten-nsen kra kkan wussan d yiseggasen.
Cwi kan tella yemma-s i t-iḥemmlen am leɛmer-is, acemma ur t-ixuss ala tihewt d tayri n baba-s.
Aṭas i teɛteb fell-as akken ad tessenqes cwiṭ n uneɣni n baba-s ur nelli.
Aṭas n tugniwin i d-yettɛeddayen sdat wallen-is am usaru, ta deffir tayeḍ war asgunfu.
Iwala yemma-s, amɣar n baba yuwḍen leɛfu n Rebbi ur yeḥsi, mmi-s Yidir urǧin iwala-t igemm.